[ca] La disciplina de la psicomotricitat ha augmentat la seva presència dins l'àmbit educatiu, per la seva importància en l'afavoriment del desenvolupament integral de l'infant. La figura del mestre psicomotricista resulta fonamental, però requereix d'una tecnicitat, competències i formació específiques que fan que sigui complexa de portar a la pràctica. Aquest estudi pretén establir les competències que caracteritzen el perfil professional del psicomotricista en l'àmbit educatiu i concretar un sistema per avaluar-les S'ha utilitzat una metodologia qualitativa a partir d'una triangulació entre els mètodes de la Teoria Fonamentada i de la Investigació - Acció. I els resultats s'han obtingut mitjançant un mostreig teòric i estratègic dels destinataris d'aquest estudi, i una triangulació de dades, en les quals s'han fet servir instruments qualitatius i quantitatius. També s'han utilitzat fonts secundàries, com la revisió de literatura i documentació, i l'elaboració d'una bitàcola de camp i d'anàlisi. L'anàlisi de les dades ha seguit les directrius del disseny sistemàtic de la metodologia de la Teoria Fonamentada, la qual ha permès fer un procés de categorització que ha determinat les competències del psicomotricista en l'àmbit educatiu i ha concretat un sistema per avaluar-les amb la finalitat que pugui afavorir el seu desenvolupament professional. En ell es mostren les fases a seguir per implementar-lo, i s'inclou la proposta d'instrument d'avaluació dissenyat i una guia que defineix les diferents competències, categories i indicadors inclosos, per tal de facilitar-ne la seva aplicació. S'ha ressaltat que aquest sistema d'avaluació és obert i flexible, per tal que pugui ajustar-se a les característiques i intencions de la seva utilització. En la part final d'aquest estudi, s'han suggerit unes futures línies d'investigació amb la pretensió de comprovar la validesa de l'aplicació del sistema d'avaluació elaborat. Es proposa la realització d'una investigació sobre la seva utilització per part dels mestres psicomotricistes i es destaca que ja s'ha iniciat una recerca que té per objectiu analitzar quins són els factors clau de les metodologies docents i sistemes d'avaluació per facilitar l'adquisició de competències professionals referides a l'educació psicomotriu en la formació inicial dels mestres. Es conclou, animant als professionals de la psicomotricitat a unir esforços per aconseguir que aquesta professió estigui reconeguda i tingui una major presència en l'àmbit acadèmic i científic.

[en] The psychomotricity discipline has increased its presence in education sphere for its important in the comprehensive development of children. The psychomotrician teacher has got a key role but it requires technicality, competences and specific training which make it complex to implement. This research aims to establish the competences that define the professional profile of the psychomotrician in education sphere and it also defines a system to assess them. A qualitative methodology has been used based on a triangulation between the methods of Grounded Theory and Action Research. And the results have been obtained using a theoretical and strategic sampling of the addressees of this study, and a triangulation of data which has use qualitative and quantitative instruments. Secondary sources have also been used, such as literature review, documentation and the preparation of the field and analysis logbook. The data analysis has followed the guidelines of systematic design of the methodology of the Grounded Theory which has enabled a categorization process which has determined the psychomotrician competences in education sphere and has specified a system to assessment them in order that it may promote his professional development. It shows the steps to follow to implement it (planning, development, verification and meta-evaluation), and it includes the proposal of the assessment instrument designed and a guide which defines all the competences, categories and indicators included, in order to help its implementation. It has been noticed that this assessment system is open and flexible to be adjust to characteristics and intentions of its application. At the end of this research, some future research guidelines have been proposed with the aim of checking the validity of the application of the developed assessment system. A research about its use by psychomotrician teachers has been proposed. And it is highlighted that a research has already started to analyze which are the key factors in teaching methodologies and assessment system to help in the acquisition of professional competences related to psychomotor education in early teacher training. The research ends up encouraging the psychomotricity professionals to join efforts to achieve this professional recognition and have a greater presence in the academic and scientific fields.